MEDDELELSE FRA KOMMISSIONEN TIL RÅDET om midlertidig anvendelse af den interne aftale mellem repræsentanterne for medlemsstaternes regeringer, forsamlet i Rådet, om finansiering af Den Europæiske Unions bistand i henhold til den flerårige finansielle ramme for perioden 2014-2020 i overensstemmelse med AVS-EU-partnerskabsaftalen og om tildeling af den finansielle bistand til de oversøiske lande og territorier, på hvilke fjerde del i traktaten om Den Europæiske Unions funktionsmåde finder anvendelse /* COM/2013/0306 final */





MEDDELELSE FRA KOMMISSIONEN TIL RÅDET om midlertidig anvendelse af den interne aftale mellem repræsentanterne for medlemsstaternes regeringer, forsamlet i Rådet, om finansiering af Den Europæiske Unions bistand i henhold til den flerårige finansielle ramme for perioden 2014-2020 i overensstemmelse med AVS-EU-partnerskabsaftalen og om tildeling af den finansielle bistand til de oversøiske lande og territorier, på hvilke fjerde del i traktaten om Den Europæiske Unions funktionsmåde finder anvendelse Den interne aftale vedrørende elvte Europæiske Udviklingsfond (11. EUF) ventes vedtaget af medlemsstaterne, forsamlet i Rådet, i juni 2013. Denne interne aftale træder først i kraft, når alle medlemsstaterne har ratificeret den, hvilket kan tage 18 måneder eller mere. For efter midlernes frigivelse at kunne sikre en rettidig gennemførelse af 11. EUF skal der fastlægges passende beslutningsprocedurer og metoder til programmering og gennemførelse af 11. EUF. Kommissionen foreslår derfor at give mulighed for midlertidig anvendelse af de relevante bestemmelser i den interne aftale vedrørende 11. EUF. De omhandler især Kroatiens tiltrædelse af EU, oprettelsen af 11. EUF-Udvalg og Investeringsfacilitetsudvalget, vedtagelsen af en gennemførelsesforordning og en finansforordning samt videreførelsen af den finansielle og operationelle forvaltning. Det er den fremgangsmåde, som blev anvendt ved overgangen fra 9. til 10. EUF[1]. Kommissionen foreslår derfor repræsentanterne for medlemsstaternes regeringer at vedtage vedlagte afgørelse. BILAG Forslag til afgørelse truffet af repræsentanterne for medlemsstaternes regeringer, forsamlet i Rådet, om midlertidig anvendelse af den interne aftale mellem repræsentanterne for medlemsstaternes regeringer, forsamlet i Rådet, om finansiering af Den Europæiske Unions bistand i henhold til den flerårige finansielle ramme for perioden 2014-2020 i overensstemmelse med AVS-EU-partnerskabsaftalen og om tildeling af den finansielle bistand til de oversøiske lande og territorier, på hvilke fjerde del i traktaten om Den Europæiske Unions funktionsmåde finder anvendelse. REPRÆSENTANTERNE FOR MEDLEMSSTATERNES REGERINGER, FORSAMLET I RÅDET, HAR — under henvisning til traktaten om Den Europæiske Union og traktaten om Den Europæiske Unions funktionsmåde, under henvisning til partnerskabsaftalen mellem på den ene side medlemmerne af gruppen af stater i Afrika, Vestindien og Stillehavet og på den anden side Det Europæiske Fællesskab og dets medlemsstater undertegnet i Cotonou den 23. juni 2000[2], under henvisning til de oversøiske landes og territoriers associering med Den Europæiske Union, under henvisning til Kommissionens forslag, og ud fra følgende betragtninger: (1) Medlemsstaterne, forsamlet i Rådet, er nået til enighed om en intern aftale om finansieringen af Den Europæiske Unions bistand til AVS-staterne og til OLT'erne i henhold til den flerårige finansielle ramme for perioden 2014-2020. Aftalen træder først i kraft, når alle medlemsstaterne har ratificeret den i overensstemmelse med deres forfatningsmæssige bestemmelser. (2) Visse bestemmelser i den interne aftale bør anvendes midlertidigt, indtil aftalen træder i kraft — VEDTAGET DENNE AFGØRELSE: Artikel 1 Følgende bestemmelser i den interne aftale vedrørende elvte Europæiske Udviklingsfond anvendes midlertidigt fra datoen for vedtagelsen af denne afgørelse: 1. artikel 1, stk. 3 og 4 2. artikel 1, stk. 7, sammenholdt med artikel 8 og 9, for så vidt som Rådet vedtager den endelige tidsplan for Kroatiens bidrag samt landets endelige stemmevægt og det nye kvalificerede flertal og reglerne for blokerende mindretal efter dets tiltrædelse af EU og i overensstemmelse med den interne aftale 3. artikel 8 og 9 med henblik på oprettelse af EUF-Udvalget og Investeringsfacilitetsudvalget 4. artikel 10 og 13, sammenholdt med artikel 8 og 9, for så vidt som det er nødvendigt af hensyn til videreførelsen af den finansielle og operationelle forvaltning af EUF. Artikel 2 Denne afgørelse træder i kraft på dagen for offentliggørelsen i Den Europæiske Unions Tidende. Denne afgørelse forbliver i kraft indtil den interne aftales ikrafttræden. Udfærdiget i Bruxelles, den På vegne af medlemsstaternes regeringer Formand [1] EUT L 247 af 9.9.2006, s. 30. [2] EFT L 317 af 15.12.2000, s. 3. Aftale som ændret ved aftale undertegnet i Luxembourg den 25. juni 2005. (EUT L 287 af 28.10.2005, s. 4) og ved aftale undertegnet i Ouagadougou den 22. juni 2010 (EUT L 287 af 4.11.2010, s. 3).